Ha többféle, különböző típusú bort akarunk egy borhűtőben tárolni, többzónás borhűtőt kell választanunk, ahol megoldható, hogy a különböző borok különböző hőmérsékleten legyenek tárolva. Fontos, hogy a borhűtő üvegajtaja (és üvegfalai) megfelelő UV-védelemmel legyenek ellátva, ami képes megvédeni a borokat a napfény káros hatásaitól. Szintén fontos a hűtéssel járó vibráció minimalizálása, hogy a borokat nyugodt, mozdulatlan környezetben tárolhassuk. Végül megfontolandó szempont a borhűtő tárolókapacitása, az energiahatékonysága és a csendes működése is.